LidanRubinov/Halacha-QA huggingface dataset:
שאלה: זיווג: קוראיםם לי. ואני טלקר בת. יש לי חבר כבר 8 חודשים קוראים לו. הוא בן. והקשר שלנו היה קשר של חתונה היו ממש אוהבים אחד את השניה אהבה עצומה והוא הקשר הראשון שלי. שנינו אנשים מאמינים מאוד אבל משהו די התפקשש בחודשיים האחרונים ואנחנו די פרודים. אני מזל תאומים והוא מזל עקרב ובדרך כלל אומרים שהמזלות האלה לא מסתדרים ובמשךך כל המערכת יחסית שלנו הינו מתווכחים על דברים שטותיים השאלה שלי אם כוייכול אני צריכה להילחם על הקשר הזה,אם הוא הזיווג שלי, ואם כן מה אפשר לעשות בישביל לתקן אותו? כי אני רואה אותו בתור הבעל שלי והאבא של הילדים שלי ואני לא יכולהה חשב על שום גבר אחר חוץ ממנו מה אני צריכה לעשות?
תשובה: אני מציע כי תפני בשאלה הזו למומחית הגדולה ביותר בנושאים האלה לגבי עצמך. האם את מכירה את המומחית הזו? אכיר לך אותה. זו   את!! רק את מכירה את עצמך. רק את יכולה לדעת מה קורה ביניכם באמת. רק את יכולה להוציא מהראש את השטויות בדבר המזלות וההתאמות. אין שום קשר בין מזלות והתאמות, והכל תלוי בשאלת האדם עצמו, יכולת התקשורת שלו, הדרך בה הוא רוצה לבנות את הזוגיות שלו וכדו. את תוכלי לדעת האם אתם מסוגלים להפסיק את הויכוחים השטותיים ולבנות ביחד משהו אמיתי  את תוכלי לדעת האם אתם מסוגלים לבנות אחד את השני ולחייך האחד לשני או שלא  או זו שתדעי האם טוב לך להפסיק את הקשר איתו כי זה לא מוליך לשום מקום, או להפך. על כן, אני מציע לך לפנות אל עצמך. מעצמך תקבלי את התשובות הטובות ביותר אם תשאלי את השאלות הנכונות ביותר. והרבה שמחה
שאלה: זיווג משמיים??: אני נער בן חמש עשרה וחצי, לפני כחצי שנה הכרתי נערה דתייה שעבדתי איתה על איזה נושא והיא עזרה לי המון בחיים בכלל. עד היום אני איתה בקשר מצוין. חשוב לציין שהיא גדולה ממני ב3 שנים. היא בחורה מדהימה,יראת שמים,צדיקה ומסורה ושאני נמצא לצידה אני מרגיש שהיא עושה אותי בנאדם הרבה יותר טוב וגם קרוב יותר לה.וגם מבחינתה החיבור ביננו מושלם. מה שאני רוצה לשאול בעצם זה האם יכול להיות שנועדנו כזוג משמיים למרות הפרשי הגילאים היחסית גדולים? והאם יש מקום במידה והיא רוצה לעכב אצלה את המציאת שידוך עד שאסיים שמינית 3 שנים ונוכל לצאת או שאסור לי להסכים לדבר כזה?
תשובה: יכול להיות שכן. אבל צריך לזכור כי זה רק במעמד של "יכול להיות". יש הרבה סיבות לחשוב שדברים ישתנו. אתה רק בתחילת הדרך לעצב את עצמך  היא עצמה אינה מגובשת דיה  הרבה עוד יעבור על שניכם. למה אפוא להתקשר במקום בו נועלים אפשרויות בלי תועלת גדולה, ולא מותירים את האפשרויות פתוחות? התוכל לעזור לענות על שאלה זו?
שאלה: הפרשת חלה: שאלתי היא: בעת שמפרישים חלה ומחזיקים את חתיכת הבצק המופרשת ביד ואומרים "הרי זו היא חלה" - האם בזמן זה יש להניח את היד על שאר עיסת הבצק הגדולה? או שהיד עם חתיכת ההפרשה צריכה להיות באוויר? וב מראש,
תשובה: היד עם הבצק המופרש מורמת ולא מונחת על שאר עיסת הבצק. ועייני בפרוט בקישורים הבאים:
שאלה: תפילת שחרית:, יש בקרים בהם אין לי זמן להתפלל את כל תפילת השחרית, רציתי לדעת איזה קטעים צריך לקרוא בסידור בימים כאלה?
תשובה: יש לציין שכל סדרי העדיפויות הללו הם בדיעבד, ומובן שעדיף למצוא זמן להתפלל את כל התפילה. מובן שיש מצבים בהם זה לא אפשרי. עדיפות 1: ברכות התורה וברכות השחר, קריאת שמע, שמונה עשרה, עלינו לשבח. עדיפות 2 (אם יש יותר זמן): ברכות קריאת שמע. עדיפות 3: ברוך שאמר, אשרי, ישתבח. עדיפות 4: שיר של יום. עדיפות 5: כל שאר התפילה. כמובן שלא מדובר בשינוי סדר התפילה, אלא בתכנון מראש של הזמן שיש לך, ועל פיו להוסיף את הקטעים הרלוונטיים במקום שלהם. אריאל (המשיב אינו רב)
שאלה: 2 שאלות להיתייעצות: אני אם חד הורית ל3 ילדים יוצאת כרגע עם בן זוג 6 שנים גם הוא גרוש ויש לו 3 ילדים.אני מעוניינת להיתחתן פעם שניה ולהקים בית חדש והוא לא כל כך מעוניין היות והוא היה נשוי פעמיים וניפגע קשות רציתי לשאול האם להציע לו נישואים למרות שהוא חושב שטוב לי ככה עם המצב הזה זאת שאלתי הראשונה. ושאלתי השניה הבת שלי בת 11 וחצי עומדת לעבור ניתוח ארוך וקשה בגב עקב סקוליוזיס עקמת בגב רציתי להיתייעץ לגבי שמה קוראים לה. מראש ורק בשורות טובות אמן.
תשובה: אכן, שתהיינה לנו בשורות טובות בלבד. אני כמובן לא יודע מספיק עליכם בשביל לומר דברים ברורים וחדים. אולם אני מציע כי תלכי עם היושרה הפנימית שלך, תציעי לו להתחתן, תני לו סיבות לתת בך אמון שאת לא תהיי זו שתפגעי בו קשות, תתקדמו לאט לאט בבניית האמון ביניכם, תעשו הסכם קדם נישואין בענייני ממון, וכדו. כך הוא יהיה יותר רגוע, ויוכל לתת בך אמון, ולא לפחוד להתקשר מחדש ולדבוק בך. לגבי השם של הילדה: השם נפלא. אין שום צורך לשנות אותו. טוב להתפלל עליה לפני הניתוח, ולומר כמה פרקי תהילים שמדברים אלייך. והרבה הרבה שמחה
שאלה: בחירה: מה פוסקת ההלכה על הנושא של בחירה של משהוא שאינך חייב בו והוא מסכן את חייך וחיי משפחתך אך הוא למען הכלל
תשובה: התשובה היא שתלוי מהו הדבר. יש דברים, כמו מלחמת מצווה, שאדם חייב לסכן את חייו עבור הכלל. יש דברים שהם רשות, ובהם יתכן שיהיה אסור לו לסכן את עצמו עבור הכלל. בנוגע לבני משפחה, אני לא יודע למה התכוונת בשאלתך, אך לא בטוח שמותר לסכן את בני המשפחה למען הכלל. אם כבר, אדם יהיה רשאי לסכן את עצמו בלבד, לא אחרים. אבל שוב, תלוי מהו המקרה. אריאל (המשיב אינו רב)
שאלה: ללכת בדרך האמצאית: בסיפרו של הרמב"ם כתוב כי תמיד צריך לבחור בין שתי דרכים שונות בדרך האמצאית. אני יודעת שישנם כמה דברים שבהם לא צריך לנהוג כך. מה הם?
תשובה: מידת הכעס והגאווה יש לנטות מדרך האמצע לכיוון הנגדי
שאלה: שאלות כלליות: לרב השאלות נכתבו לפני שבת 1. האם מותר בשבת לעשות קידוש אחרי חצות היום? 2 עד איזה תאריך אפשר השנה לכבס לפני תשעת הימים לפי עדות ספרד? 3.הרבה פעמים בעבודה אני רוצה לברך ברכת המזון אבל צריכה לשירותים מחכה לאמא דודה שיבאו לעזור להתפנות והן באות מרחוק ועוברים 72 דקות מאז שאני מסיימת לאכול עד שמברכת מה לעשות? לידע כללי אני יושבת בכיסא גלגלים יש לי נכות פיזית ב מראש גלי שמש
תשובה: א. מותר לעשות קידוש אחרי חצות היום. ב. אני מעדיף שתשאלי את הרבנים הנוהגים מנהגי ספרדים על מנהגיהם. ג. אפשר לטעום משהו קטן בתוך 72 הדקות, ואז יש לך הרבה יותר זמן. ויישר כוח
שאלה: האם יש סגולה או ברכה שאומרים להצלחה בהכל ממש בהכל?: האם יש סגולה או ברכה שאומרים להצלחה בהכל ממש בהכל? כלומר בכל מה שאני חפץ בין אם זה להצליח בעסק או להצליח עם בנות וכ ד?
תשובה: אני מבין את הכאב שנמצא בין השורות. אולם, האם נראה לך שיש דבר כזה? האם נראה לך שאפשר שיהיה דבר כזה? האם נראה לך שכך ברא ריבונו של עולם את העולם - שיהיה די לו לאדם לעשות סגולה או ברכה, ובכך כל העולם יהפוך לפניו כמישור, ולא תהיינה לו עוד בעיות? ואם היה - אז למה לא כל גדולי ישראל השתמשו בסגולה הזו? אין לנו אלא לדעת בוודאות שאין כזה דבר. אין שום סגולה או ברכה שתבטיח לנו הצלחה. אין לנו אלא לפעול בצלם אלוקים שבנו, ולבחור בטוב ולמאוס ברע, ולהתפלל לריבונו של עולם שישלח ברכה במעשה ידינו. וברכת הצלחה
שאלה: קרי לילה: יצא לי בלילה קרי לילה. זה נקרא חטא?כי זה לא היה בשליטתי,אני ממש מנסה. לפי דעתי זה לא כי זה לא בשליטתי והגוף מייצר וזה חייב לצאת. ועוד שאלה זה אפשרי לעשות מקלחת טוב טוב ולברך על טבילה?
תשובה: זו לא אשמתך!!! אין הכרח לטבול, יש גם אפשרות להטהר מקרי באמצעות מקלחת ארוכה. אבל לא מברכים. אפשר לטבול במקוה אבל אין הכרח. נהוג לטבול בערב יו"כ ולהטהר מכל מה שקרה במשך השנה לקראת היום הקדוש. עיין בעוד שתי תשובות שמפרטות ומסבירות את הענין
שאלה: מדיטציה: ב"ה אני אוהבת לשמוע מוזיקה של מדיטציה כשאני צריכה להירגע ולהתרכז במשהו. האם יש חשש שמוזיקה זו היא לעבודה זרה? או שבקליפ שלה (שאיני רואה אותו) יש סמלי ע"ז ח"ו?
תשובה: המוזיקה הזו מופנית לאדם ולא לאלילים, ואין לראות בה עבודה זרה.
שאלה: נפגעתי ממישהי ואולי קיטרגתי: ב"ה הייתי מישהי שמאד מאד פגעה בי מול אנשים. לקח לי זמן עד שמחלתי לה והפסקתי להיעלב ממנה אלא להבין שזה מאת ה ושהיא צדקה (אבל עשתה זאת בדרך מוטעית). בתקופה שנפגעתי ממנה עוד הייתי אומרת לעצמי שאין לי ממה להיפגע ולכעוס אלא ה הוא הדיין ויש דין לכל דבר. כלומר- שהיא תקבל את מה שאמורה לקבל מאת ה. בשבת קראתי שאין זה טוב לקטרג כך על אדם אחר, גם אם זה צודק, משום שבשמיים אומרים שאם אני פונה לפי הצדק והדין, אז קודם יסתכלו על מה שאני עשיתי ופגעתי באחרים ויענישו אותי על זה לפי הצדק והדין. כלומר אני עושה רע גם לעצמי. וגם כמובן שלא אמורים לאחל שום דבר רע ח"ו לאדם אחר מישראל. כעת איני כועסת עליה כבר כמו פעם, אבל גם לא מחבבת מאד. איך ניתן לכפר על מה שחשבתי אז כשנפגעתי נורא?
תשובה: לצערנו, אנחנו מוצאים את עצמנו במצבים אלה. והתיקון הוא בדיוק בדרך בה את הלכת. היא פגעה בך  את נפגעת  לאחר מכן היית מוכנה להסתכל על הכל מזווית אחרת, ולהסתכל על זה בצורה מקיפה יותר   היכולת להבחין בין הדרך ובין המהות. בשלב שבו אנחנו פגועים   לא יהיה נכון להפנות את הדין לשמיים. נכון יותר לשאול את עצמנו מה אנחנו צריכים לעשות. ועכשיו, את יודעת את זה ולא מתכוונת לעשות זאת יותר. התיקון הגדול ביותר הוא אכן לעצב לעצמך דרך לעשות שני דברים: ראשית, סביר להניח (לצערנו) כי יהיו עוד פעמים שיפגעו בך שלא כדין   אם תבני לעצמך מראש דרך כיצד להתמודד עם המציאות הכואבת הזו זה יהיה תיקון גדול. שנית, אט אט למצוא את הדרך להתחבר מחדש לחברה זו. ואין כפרה גדולה מדרכי התיקון.
שאלה: חימום נוזל בשבת: ב"ה האם ניתן בפלטת שבת עם שעון שבת (נכבית ונדלקת בזמנים הקבועים מראש) לחמם נוזל? לדוג - מים חמים בתוך סיר כדי שיהיה לשתות מהם אח"כ תה? האם יש שוני אם הנוזל במקרר ואז אני מניחה אותו על הפלטה (שזה נראה לי אסור ממד) כשהיא נדלקת או שהנוזל כל השבת על הפלטה אבל היא נדלקת (המים מתחממים) ואח"כ נכבית (המקים מתקררים) וכן הלאה? עליי לציין שאיני נוהגת כך אבל ההורים שלי כן ולכן אני רוצה לדעת איך ניתן להקל, אם ניתן. בנוסף, בבקשה לא לפרסם את השאלה באתר (כדי שלא יראו ויפגעו ח"ו.). לא לפרסם בבקשה!
תשובה: זה אחד הנושאים שיש בו דעות רבות ומגוונות. העמדה המקובלת: אם הסיר עומד כל השבת על הפלטה, והמים מתחממים או מתקררים - מותר. לשים על הפלטה כאשר היא דולקת - אסור. לשים על הפלטה לפני שהיא נדלקת - יש מתירים ויש אוסרים, ובוודאי שבבית ההורים מותר לך.
שאלה: תיקון הכללי: לכבוד הרב אים הוצאתי זרע לבטלה למשל ביום שני בערב מאוחר ואת התיקון הכללי קראתי ביום שני אחר הצהריים (כלומר לא קראתי את תיקון באותו יום ) עכשווי שאלתי היא אים הוצאתי זרע לבטלה ולא קראתי באותו יום האם עדיין מתכפר העוון??? לא קראתי באותו יום כי לא היה לי זמן!
תשובה: על עוון נורא זה לא מכפרים בקריאת תהילים אלא בחזרה בתשובה של עומק, הכוללת מהפך האישיות וחרטה אמיתית. עיקר התשובה נעוץ בהפסקת החטא לעתיד כפי שבאר הרב בפרקים האחרונים באוהת"ש, ובימינו הסייג החשוב ביותר הוא ההתרחקות מהמדיה החילונית המלאה בעריות ואלימות וגוררת את האדם למקומות כאלה. תהילים תמיד טוב להגיד. חזק ואמץ במלחמה
שאלה: הכשרת כבד בתנור: רציתי לשאול האם ואיך אפשר להכשיר כבד עוף בתנור אפיה ביתי? האם יש בעיה עם הטרפת התנור? והאם פתרון של דלת תנור פתוחה עוזר? אם אכן זה אפשרי, אשמח לקבל את כל פרטי התהליך.
תשובה: יש כאן שתי בעיות שצריך להתגבר עליהן: 1. הבעיה-הדם מטפטף מהכבד, והמקום שהוא מטפטף עליו בולע דם ונטרף. הפתרון- להניח תחת הכבדים( שיושבים על גבי רשת צליה) תבנית שאנו יודעים מראש שהוא יאסר לשימוש אחר כך. מומלץ להשתמש בתבנית חד פעמית לקליטת הדם. אין לשים מים בתבנית!! 2. הבעיה- אדי הדם של הכבד הם חמים ולחים ויתכן שהם נבלעים בדפנות התנור, תלוי בגודל של חלל התנור. הפתרון- להשאיר את דלת התנור פתוחה. לאחר הצלייה לסגור את הדלת ולהבעיר את התנור כחצי שעה על חום גבוה כדי להכשיר את התנור. דרך הצלייה המעודפת שאנו מאד ממלצים עליה: לקנות מנגל חשמלי (עולה כ100 ש"ח) ולייעד אותה לצליית כבד בלבד.
שאלה: יין של הבדלה: ושבוע טוב! מה עושים עם היין שנותר בכוס ההבדלה?
תשובה: המבדיל שותה אותו, ואם לא רוצים אפשר להשליך
שאלה: 2 שאלות: 1.האם מותר להשים דברי קודש ליד דברי חול? (לדוג להשים תחמושת ליד מזוזה או ספרי קודש) 2.האם מותר להתפלל שחרית בלי טלית?
תשובה: לך 1. ליד מותר על אסור 2. מותר דוד לוי
שאלה: מזוזה בפינוי: ידוע לי,ואני מקווה שאיני טועה, כי כאשר מפנים דירה אין נוטלים את המזוזות(אם הדייר העובר לגור בה הוא יהודי כמובן) ואכן כך הוריתי לבתי לעשות. האם זה באמת נכון? בנוסף, אני מבקשת לשאול בנושא המזוזה שאלה נוספת : אם בבית שנקנה הושארה מזוזה, האם רק לבדוק את כשרותה אצל סופר סת"ם או להתקין מזוזה חדשה. ואם המזוזה שנבדקה אכן כשרה ומותר להשתמש בה האם יש לברך על קביעתה או לנהוג בה כפי שנוהגים באופן רגיל במזוזה שנבדקה- להחזירה ללא ברכה. ב
תשובה: א.נכון ב.לבדוק, ואם עברה יממה מהבדיקה לברך
שאלה: פתיחת אליהו: בס ד הרב, ברוך השם בזמן האחרון התחלתי להגיד פתח אליהו לפני תפילת מנחה. 1)האם זה ר לקרוא את זה לנער בגיל14-15? 2)האם הרב יכול להסביר את האמירה שבפתיחת אליהו: אנת מבין,ולאו מבינה ידיעא,אנת חכים וכו?
תשובה: אשריך שזכית לקרוא פתח אליהו בקביעות. א.כך נהגנו ב.עיין מורה הנבוכים חלק ג כ, וכוזרי מאמר שני ב, מה שאנו אומרים על רבש"ע שהוא יודע ומבין וכד  אינו אלא השאלה מעולם המושגים האנושי, אך ידיעתו אינה כידיעתנו אלא אחרת בתכלית
שאלה: השוני בין דגים לבשר בצמחונות: לרב אני לא בדיוק יודעת האם השאלה שלי קשורה לכשרות או לנושא אחר, אבל מעניין אותי מה המעמד ההלכתי של דגים ולמה הוא שונה מהמעמד של בשר אחר כמו פרה, תרנגולת וכדומה? אני קוראת את חזון הצמחונות של הרב ועולה בי השאלה האם כשנהיה צמחוניים גם לא נאכל דגים? בחשיבה שלי כן יש הבדל בין סתם בשר לבין בשר דגים, גם פיזית במרקם שלו וגם כי הוא לא מרגיש לי כמו בשר רגיל, אני כן יכולה להבין למה יש צמחונים שלא אוכלים בשר אך כן אוכלים דגים. ואני רוצה לדעת האם יש בסיס הלכתי יהודי להנחה הזאת ומאיפה הוא נובע. שלומית
תשובה: בפשטות הכוונה גם לדגים, עייני בראשית ט  פסוק ג  ברמב"ן. אין קשר בין הצמחונות של ימינו לצמחונות לעתיד לבוא (אם תהיה, שכן לא כל הגדולים הסכימו עם הרב בזה). הצמחונות התורנית נשענת על ערכיה האלהיים שבסיסם הוא צלם אלהים הפנימי באדם, לעומת הצמחונות הנוכחית הנובעת ממקום אנושי טבעי. יש אמנם דמיון בין השניים וגם יחסי גומלין מסויימים, אך מקור נביעת המגמה הוא שונה בתכלית.
שאלה: ההוכחה שלי שאני צודק: אז אמרתם לי שהמצווה לשמוע בקול הנביא זה רק לפי שעה כמו שהגמרא אומרת אבל עכשיו תראו הוכחה שלי שאפשר לקיים את המצווה לשמוע בקול הנביא במצוות שהנביאים תיקנו לי: נשים לב למה שאמר התוספות בגמרא מסכת סנהדרין דף פט עמוד ב :"אליהו בהר הכרמל וכו. משמע דבשם הקב ה היה מתנבא לעבור וכיון דמוחזק מהימנינן ביה אע ג דלא יהיב אות ובהאשה רבה (יבמות דף צ: ושם) נפקא לן דכתיב אליו תשמעון אפי אמר לך עבור על אחת מכל מצות האמורות בתורה כגון אליהו בהר הכרמל ותימה מאי קא פריך התם וליגמר מיניה כיון דע פ הדיבור היה מתנבא מה שייך למילף מיניה לעבור משום תקנה דרבנן שלא על פי הדיבור ועוד למה לן הכא טעמא משום דאיתחזק בנביאות הא אפילו בלא נביא שרי לב ד לעבור משום מיגדר מילתא ויש לומר דמדקדק התם מלישנא דברייתא דקתני הכל לפי שעה דמשמע הכל מפני צורך השעה ואי על פי הדיבור למה לי צורך השעה בין לצורך בין שלא לצורך צריך לקיים צוויו של מקום אלא ודאי בנביא שעשה מדעתו קא אמרה ברייתא דמיירי קרא והא דבעי הכא איתחזק היינו משום דכי איתחזק בנביאות סומכין עליו במה שהיה מבטיח לירידת אש ושוחטין על הבטחתו קדשים בחוץ שבזכותו ובתפלתו תרד אש מהשמים ויהיה מגדר מילתא בדבר שיתקדש שמו של הקב ה ברבים ויחזרו ישראל למוטב ומיהו בקראי משמע שעל פי הדיבור עשה דכתיב באליהו וכדברך עשיתי וגו ופרש י מאור הגולה בפירושו לנביאים וכדברך עשיתי שהקרבתי בשעת איסור הבמות ונראה לומר דכיון דעל פי הדיבור שרי משום צורך שעה הוא הדין שלא על פי הדיבור שהרי אין נביא רשאי לחדש דבר כדאיתא בפ ק דמגילה (דף ב:) ועוד י ל דהא דקאמר אליהו וכדברך עשיתי לא שאמר לו הקב ה אלא מקרא היה דורש דכתיב גוי וקהל גוים יהיה ממך ואמרינן עתידין בניך לעשות כמעשה נכרים פירוש לשחוט בחוץ ואני מסכים על ידו ולפי שהיה נביא מוחזק סמכו עליו שעליו נאמר מקרא זה: "משמע מדברי התוספות שיש מצווה לשמוע בקול הנביא גם כשמצווה מדעתו וזה בגלל שהוא מוחזק כנביא וזה נאמר על עקירת מצווה מהתורה לפי שעה ואני חשבתי לחדש שכשם שאליהו הנביא בגלל שהוא היה נביא מוחזק והוא ציווה מדעתו לעבור על אחת ממצוות התורה לפי שעה ושמעו בקולו קיימו מצווה לשמוע בקול הנביא אז כל שכן שכאשר הנביא מתקן תקנה לדורות מדעתו בין עם בית דין בין בלי בית דין כיוון שהוא מוחזק כנביא אם אתה שומע בקולו אתה מקיים מצווה מהתורה לשמוע בקול הנביא לדורות
תשובה: לצערי אני לא מבין מה כתוב כאן
שאלה: שבת: לרב, כשאצלנו בארץ ישראל יוצאת השבת( במוצאי שבת), בארצות הברית השבת עדיין לא יצאה. מותר להתכתב עם חבר שלי שלא שומר שבת שגר בארצות הברית במצב כזה? ושבוע טוב
תשובה: לך ברור שאסור! אתה מכשיל יהודי בחילול שבת בכך אתה עובר על איסור תורה של  לפני עיוור לא תתן מכשול  כמו כן אתה נהנה מחילול שבת של יהודי ולכן אסור לך לקרוא, גם לא ביום חול, מכתבים שהוא כתב לך כאשר אצלו שבת. דוד לוי
שאלה: חלום על רב: כבוד הרב בשבועות האחרונים חלמתי שלושה חלומות שונים, על רבנים שאני נוהגת להקשיב להם. הם הופיעו בחלומי כבני בית, ההרגשה היתה טובה, מכבדת ונעימה. תחושה משפחתית. יחד עם זאת, לא זכורים לי מסרים משמעותיים מהחלום. מה אני יכולה ללמוד מכאן?
תשובה: זה נפלא. אני לא יודע לפרש חלומות, אבל גם בלי לדעת הרבה נראה פשוט שהם מדברים אלייך בחלומך כי זה חשוב לך, וכי אתה לומדת אצלם דברים טובים ונעימים. בדרך כלל לא זוכרים מסרים מחלומות, אבל התחושה המשפחתית עם התורה חשובה יותר מכל מסר אחר שיכול להיות קיים. ושינה נעימה
שאלה: תענית: עשיתי תענית ביום שישי לתיקון פגם הברית שלי ובטעות אכלתי בצהריים ענבים מה זה אומר? (אולי זה קשור לזה ששבוע שעבר עשיתי תענית מחצות היום עד הערב?)
תשובה: יישר כוח על הרצון שלך להתמודד. אם קבלת על עצמך תענית ואכלת באמצע - צריך לצום ביום אחר כדי להשלים את הקבלה שלך. האם אתה בטוח שתעניות הן הדרך להתמודד עם תיקון פגם הברית? האם אתה חש שזה מקדם אותך?
שאלה: תפילת שחרית:, בעזרת ה, בשבוע הבא אני מתחילה לעבוד עבודה מסודרת. העבודה דורשת הגעה בשעה מוקדמת בבוקר, ואני לא רוצה לוותר על תפילת השחרית. אך מצב כזה לא יאפשר לי להתפלל את כל התפילה במלואה. לכן חשוב לי לדעת איזה קטעים בתפילה לומר בהקפדה כל יום.?.
תשובה: יישר כוח על הרצון למלא את עבודת ד  בתפילה. הקטעים העיקריים הם: ברכות השחר, ברוך שאמר, אשרי, ישתבח, קריאת שמע וברכותיה, שמונה עשרה, אשרי, עלינו.
שאלה: אינטרנט: שוב נפילה באינטרנט 1. האם ה באמת סולח תוכיח לי!! נראה לי שהוא בטח יעניש אותי יכסח אותי האם הוא באמת סולח איך ה מתייחס לחטא הזה? 2. האם זה יותר חמור מלא להתפלל או לשון הרע או לא לברך וזה רק יוצר תחושה לא טובה יותר מאלה? 3. איך אני מנחם את עצמי?
תשובה: אני מבין את הכאב שלך. מאוד. זכור כי אני לא הדובר של הקב"ה. אני יודע רק מה שהוא לימד אותנו בתורתו. הוא לימד אותנו שהוא ברא את האדם עם יצרים גדולים, והאדם לפעמים מטפס ולפעמים נופל, וכשהוא מתאמץ בכל פעם מחדש לטפס   הוא עושה את הדבר הנכון. לכן, אני מציע לך ללכת בדרך הנכונה. לשון הרע חמור מכל דבר אחר. שאר הדברים   אני לא יודע את הדירוג. הנחמה שאדם מנחם את עצמו נעשית כאשר הוא מכריע להיכנס לעולם התיקון. אין נחמה גדולה מזו. והרבה חיבוק.
שאלה: אינטרנט: האם ה סולח על נפילות באינטרנט הוא בטח מאוד כועס עליי בטח יעניש אותי חזק תוכיח לי שה סולח? הם זה חטא יותר חמור מחילול שבת או לשון הרע? או לא להתפלל או שזה רק משפיע יותר גרוע על האדם? איך אני מנחם את עצמי?
תשובה: אני לא מתכתב עם הקב"ה ישירות כך שאיני יודע את הפרטים, אך מי שעושה תשובה ודאי שה  מוחל לו לעיתים צריך גם שיעבור יום כיפור תלוי בחומרת העבירה. לא כדאי להתחיל להתעסק מה חמור ממה כי קשה לצאת מזה. אתה מנחם את עצמך בזה שתתקין תוכנת סינון לאינטרנט וכך לא תוכל להיכשל בפעם הבאה.
שאלה: נידה וטהרה לא מושלמים: אני ובעלי שומרים טהרת המשפחה מזה כ11 שנה בעלי קשה לו עם זה אבל מתמודד ולפעמים ההתמודדות מקשה עלינו שהוא בא מחבק מנשק ולפעמים זה נגרר לקצת יותר אבל לא לקיום יחסי אישות דבר זה גורם לי צער וחרטה בלב. 1. האם גם אחרי זה אני עוד צריכה לטבול?? 2. איך אוכל לעשות תשובה עם הנושא?
תשובה: קודם לתשובה עצמה, נראה לי כי נכון יותר יהיה להרחיב את מעגל התחושות שלך. בד בבד עם המצוקה והקושי בכך שההלכה לא נשמרת במלואה, למלא את הלב גם בשמחה על כך שאתם כבר הרבה שנים שומרים את טהרת המשפחה, שבעלך מתמודד אפילו שקשה לו, שאתה לא מגיעים למקומות שאסור להגיע אליהם, וכדו. כאשר הלב מלא בשתי התחושות גם יחד - שמחה על מה שעושים וכאב על מה שעוד לא שלם, הקשת הרחבה של התחושות נפרשת ביתר שאת, ואז יכולים לעמוד בכל הניסיונות הקיימים. בוודאי שיש טעם לטבול גם אם לא הכל נשמר במלואו. למה את צריכה לעשות תשובה על משהו שלא את רוצה בו?
שאלה: חלום על צדיק: כבודו: שמי עדי מתחזקת. בדת לפני ההתחזקות התחלתי לחלום על הבא סאלי חלום ראשון הוא הסתכל עלי ובכה כעבור זמן מה שוה היה לבוש בגלימה לבנה ומיהר לעלות היה שמה חתונה שוה בגלימה כחולה. רק הסתכל כעבור זמן מה חלמתי אותו מדבר אליי אחרי שהתחלתי לנקות במצווה בית כנסת בקיצור אני חולמת על הבבא סאלי המון לא מזמן שוב חלמתי הוא פשוט נמצא בחלום אתמול בלילה ה15 ל6 2013 חלמתי הבבאא אלעזר בחלום זה היה ביער כזה ופיתאום מישהו מתקרב היה לו גלימה שחור ראיתי את פניו רקק אני יודעת שיש לי נשמה גבוהה אני ממש מתחזקת אך מה זה אומר כל החלומות האלו במה זכיתי?
תשובה: אשריך שזכית! החלומות הללו אומרים שאת מאוד מתחזקת, לא רק במעשים הגופניים אלא גם בנשמה. עולמך הפנימי עסוק בקדושה ולכן גם בחלומות שלך את פוגשת אנשים קדושים. זו תקופה גדולה בחיים שלך - תשמחי על הברכה שאת זוכה לה כרגע ותקחי ממנה הרבה הרבה כוחות להתחזק עכשיו ולהתחזק בהמשך - גם אם יגיעו תקופות קשות ויבשות יותר. חלומות כאלה הם מאגר כוח והתגברות לכל החיים.
שאלה: כיסוי מת: ברצוני לדעת האם יש איסור (או מנהג) לפיו אסור לאישה לכסות מת במהלך טקס ההלוויה בו שופכים את העפר מהדלים לקבר.
תשובה: בוודאי שאין איסור על אישה לעשות כך. אפשר שבמנהגי הקבלה נוהגים כך.
שאלה: לאחר הפטירה: ברמוני לדעת מה קורה לאחר הפטירה מהרגע שיצאה הנשמה ועד לרגע הסופי,כלומר ועד למקום הסופי ביותר שאליו הוא מגיע(תחנה אחרונה)
תשובה: לך אינני יודע אינני מכיר מי שחזר משם המשנה במסכת חגיגה מגבילה את החיפוש של האדם לעניני העולם הזה ויש דברים שאל לנו לחקור בהם דוד לוי
שאלה: נפילות באינטרנט: האם ה באמת סולח לנפילות באינטרנט? תוכיח לי!! איך אני מנחם את עצמי?
תשובה: כל מה שאנחנו יודעים על ריבונו של עולם הוא רק מה שהוא לימד אותנו. הוא לימד אותנו, ולא פעם אחת, כי הוא לא חפץ במות המת, כי אם בשובו של אדם מדרכו הרעה, וכניסה לעולם התיקון. האם אנו זקוקים להוכחות גדולות יותר מאלו? וזו הנחמה. אין נחמה גדולה יותר מאשר ההכרעה לעשות טוב ולמאוס ברע. האם אתה יכול ללכת בדרך זו?
שאלה: גזירת ציצית ע"י מספריעים: ראיתי במשנה ברורה שצריך לחתוך את פתילות הציצית עם השיניים או עם חפץ שהוא לא מברזל. רצית לשאול, אני לא מצליח לחתוך עם השניים ולא עם סכין מפלסטיק, האם אפשר לחתוך בכל זאת עם מספריים. אשמח לדעת איזה פוסק מתיר זאת.
תשובה: לך מותר לגזור במספרים החיתוך בשינים הוא הידור ואינו מהדין דוד לוי 098987548
שאלה: הקפדה של מישהו שאני לא מכירה: לפני מספר ימים פנה אלי בסמס אדם שאני לא מכירה. אני גרושה. הוא אמר שקיבל את הטלפון שלי משדכנית בירושלים לא ידע מי בדיוק. דיברתי אתו מספר דקות וביקשתי שישלח תמונה ולאחר מכן אמרתי לו שנדבר בעוד כמה שעות כי לא הייתי פנויה. הוא שלח לי תמונה שלא מצאה חן בעיני וגם הרגשתי קצת מהשיחה שזה לא זה. בכל מקרה הוא שלח לי הודעות וביקש את תגובתי וגם התקשר ולא עניתי. למחרת שלחתי לו הודעה שאני מתנצלת אם פגעתי בו בזה שלא חזרתי אליו בזמן, אבל שזה לא זה, ואני מאחלת לו הצלחה במציאת זיווגו. הוא התחיל לשלוח לי הודעות מפחידות שהוא מקפיד עלי. ושפגעתי בו. ושיום הדין מתקרב ועוד כהנה וכהנה. ניסיתי כמה פעמים לבקש את מחילתו בסמס והוא מסרב אני לא יודעת מיהו ומה הוא וממי קיבל את הטלפון שלי. והוא ממשיך להקפיד ולשלוח לי הודעות מפחידות. אני לא יודעת מה לעשות. עברתי מספיק סבל ואלימות והקפדות בחיי הנישואין שלי ואני מאד מפחדת שעכשיו עוד מישהו יקפיד עלי מה עוד שיש לי ילדים קטנים בבית.אבקש יעוץ דחוף מה לעשות.
תשובה: הדבר הנכון ביותר והחשוב ביותר שתעשי למען עצמך הוא להבין היטב את הסיטואציה. מישהו סוחט אותך. רגשית. מישהו מפעיל עלייך את כל המניפולציות שהוא מכיר. מישהו אפילו "מגייס" את הקב"ה כדי להפחיד אותך. ואת, שכבר מנוסה בסבל ואלימות עוברת תהליך כבד של סחיטה. זה לא מגיע לך  זה ניצול המצוקה שלך כדי לפגוע בך. כל בקשת סליחה שלך הופכת לנשק נגדך. אם תציירי את המציאות כך, בצורה הכנה והישרה - תדעי היטב מה לעשות. לראות באותו אדם שעושה לך את זה אדם רשע  בשל כך, כל האיומים שלו נגדך אינם רלוונטיים לחלוטין. פשוט כך. לנתק מגע לחלוטין, ולשוב ולחיות את חייך ב האם את יכולה ללכת בדרך זו?
שאלה: דיבור עם בנות: הרב, אני בן 17 ועכשיו גומר כיתה י"א. כבר מספר חודשים שאני מדבר עם בת בהודעות, לפעמים שעות רבות ביום אחד על נושאים רבים, לפעמים אישיים. גם נפגשנו מספר פעמים. אני לא אגיד שהשיחות הן למטרות נישואין אבל אני גם לא אגיד שזה לא אפשרי. האם ניתן להמשיך בקשר הזה או שיש להפסיקו? (אני אעדיף שהשאלה לא תעלה לאתר) אורי.
תשובה: ברכות לסיום שנת הלימודים הכמעט-אחרונה שלך. אני מאחל לך שתסיים את השנה האחרונה שלך בלימודים ותנצל אותה היטב. השולחן ערוך קבע שצריך להתרחק מנשים מאוד מאוד, כאשר יוצא הדופן מזה הוא קשר שמטרתו נישואין. במקרה זה קיימות הגבלות, אך יש גם היתרים שנוגעים לבחינת הקשר הזוגי ויכולת ההתאמה בין בני הזוג. בגיל 17, קשה לומר שמדובר בשלב בו משתמשים בהיתרים. מרחק הזמן מהחתונה הוא בדרך כלל מאוד גדול (אלא אם כן הכוונה היא להתחתן בסוף השמינית, ואז הדין הוא שונה). הסיכונים גדולים יותר מהסיכויים. בעיה נוספת היא הגבלת ההתפתחות האישית שלכם בנפרד. יתכן שאתה תסיים את הישיבה מכינה הצבא באופן שונה ממה שתתחיל אותם, והדבר ישפיע גם על הבחירות שלך בנוגע לבת זוג. לכן, אני ממליץ לכם להפסיק את הקשר, אם הדבר אפשרי. אם מדובר בקשר שהוא כבר עמוק מכדי להפסיקו, עליכם לשמור אותו על אש קרירה ביותר. הסיכון בכך שהחיבור הנפשי המתפתח ככל שהקשר מעמיק יותר (כדבריך, אתם מדברים גם שיחות אישיות, דבר שמעמיק את הקשר האישי), הוא שבדרך כלל קשר אישי מנסה להתבטא גם כקשר פיזי, וכל עוד אינכם נשואים הדבר אסור ויכול להפיל אתכם למקום שאינכם מעוניינים בו. בכל שאלה נוספת אתה מוזמן לחזור ולשאול. אריאל (המשיב אינו רב)
שאלה: גזל: עד איפה מגיע החובה של הגזל? 1. אני זוכרת שכשהייתי קטנה ( בת 8 בערך.) לקחתי לחברה שלי עיפרון ביודעין ולא החזרתי לה החברה כעת לא לומדת איתי אך אם אנסה לחפשה בוודאי אוכל למצוא אותה 2. לקחתי כובע מהבימאית שלנו של ההצגת סוף שנה( שהתקימה לפני כשנתיים) מה לעשות גם אם אמצא אותה אתבייש להביא לה את הכובע. מה לעשות???? תזכו למצוות
תשובה: 1. היית קטנה שלא חייבת במצוות ולכן את יכולה לוותר על להחזיר, אם כי לפנים משורת הדין ושאי שיש עניין למוצאה. 2. צריך להתגבר על הבושה, או להחזיר לה דרך צד שלישי או בכל דרך יצירתית אחרת.
שאלה: לשון הרע: מה כול כהיתור לדיבור לשון הרע כלומר מתי בדיוק מותר לדבר לשון הרע ואיך אני יכולה לקבוע אם הלשון הרע הוא לתועלת??? ותבורכו משמים!!!
תשובה: הלכות לשון הרע הן רבות ובעלות פרטים שלא ניתן במסגרת זו לפרטם. אני ממליץ ללמוד את הספר "חפץ חיים", שם יש גם דוגמאות והסברים שמפרטים מה נחשב לשון הרע ומה נחשב לשון הרע לתועלת. אפשר לחפש גם באינטרנט תקציר להלכות לשון הרע. למשל פה: אריאל (המשיב אינו רב)